રાજ્યના ગ્રામ્ય વિસ્તારમાં ફેલાઈ રહેલો ડેન્ગ્યુ રાજ્યના આરોગ્ય વિભાગ માટે ચિંતાનું કારણ બન્યો છે. સીનિયર હેલ્થ અધિકારીએ કહ્યું કે, “પ્રાથમિક આરોગ્ય કેંદ્રો અને અન્ય સરકારી સુવિધાઓમાં ડેન્ગ્યુને થતો અટકાવવા માટે પૂરતી સાધન-સુવિધા અને જાગૃતિ કાર્યક્રમો થવા જોઈએ. ડેન્ગ્યુને લગતા એક રિપોર્ટમાં દાવો કરવામાં આવ્યો છે કે સામાન્ય રીતે ડેન્ગ્યુનો વાયરસ શરીરમાં બે અઠવાડિયા સુધી રહે છે. ડેન્ગ્યુની સારવાર પાછળ થતો ખર્ચો ટીબી જેવા 72 દિવસ સુધી રહેતા રોગની સરખામણીમાં વધુ છે.”